‘চা-ওয়ালা’ মোদির AI ভিডিও! কটাক্ষ কংগ্রেসের, কী জবাব দিল বিজেপি?

ওয়েব ডেস্ক: হাতে কেটলি, ট্রেতে চায়ের গ্লাস, ব্যাকগ্রাউন্ডে ভারত সহ বিভিন্ন দেশের পতাকা, মেঝেতে পাতা লাল কার্পেট, তার উপরেই হাঁটছেন ভারতের প্রধানমন্ত্রী নরেন্দ্র মোদি (Narendra Modi), নেপথ্যে অবিকল তাঁর কন্ঠস্বরে শোনা যাচ্ছে, ‘চায়ে বলো, চায়ে’। সম্প্রতি সোশ্যাল মিডিয়ায় ভাইরাল (Viral Video) হয়েছে এই ভিডিও। যদিও ভিডিওটি এআই (AI Video) দিয়ে তৈরি, কিন্তু এটি যিনি পোস্ট করেছেন তিনি কংগ্রেস (Congress) নেত্রী রাগিণী নায়ক (Ragini Nayak)। তাই রাজনৈতিক মহলেও বিতর্ক তৈরি করেছে এই এআই ভিডিও।

अब ई कौन किया बे pic.twitter.com/mbVsykXEgm

— Dr. Ragini Nayak (@NayakRagini) December 2, 2025

এই ভিডিও ভাইরাল হওয়ার কিছুক্ষণের মধ্যেই তীব্র আক্রমণ শানায় পদ্ম শিবির। বিজেপি (BJP) মুখপাত্র শেহজাদ পুনাওয়ালা অভিযোগ করেন, “রেনুকা চৌধুরী সংসদ ও দেশের সেনাকে অপমান করার পর এখন রাগিনী নায়ক প্রধানমন্ত্রী মোদির ‘চাওয়ালা’ পরিচয়কে বিদ্রূপ করেছেন। আসলে কংগ্রেস কোনওদিনই নিম্নবিত্ত ও পরিশ্রমী এক প্রধানমন্ত্রীকে মেনে নিতে পারেনি।” তিনি আরও বলেন, “কংগ্রেস মোদিকে ১৫০ বারেরও বেশি অপমান করেছে, এমনকি তাঁর প্রয়াত মাকেও লক্ষ্য করে মন্তব্য করেছে। দেশের মানুষ এই আচরণ ক্ষমা করবে না।”

আরও পড়ুন: অভিষেকের চাপে বেকারত্বের খতিয়ান দিল কেন্দ্র! কী রয়েছে রিপোর্টে?

যদিও মোদির এই ‘চাওয়ালা’ পরিচয় তাঁর প্রধানমন্ত্রী হওয়ার নেপথ্যে এক বড় ভূমিকা পালন করেছে। ২০১৪ সালে লোকসভা নির্বাচনের আগে কংগ্রেস নেতা মণীশঙ্কর আইয়ার মন্তব্য করেন, নরেন্দ্র মোদি কখনও প্রধানমন্ত্রী হতে পারবেন না, তবে তিনি চাইলে কংগ্রেসের অধিবেশনে চা বেচতে পারেন।

লোকসভা নির্বাচনের আগে বিজেপি এউ কটাক্ষকেই হাতিয়ার করে। রাজনৈতিক বিশ্লেষকদের মতে মোদির এই ‘শ্রমজীবী’ পরিচয়কে অপমান করা কংগ্রেসের ভরাডুবির অন্যতম কারণ হয়ে দাঁড়িয়েছে। কারণ বিজেপি এর পরেই ‘চায়ে পে চর্চা’ শুরু করে এবং এর মাধ্যমে দেশজুড়ে জনসংযোগ শুরু করে। আর সেই থেকে দিল্লির মসনদে রয়েছে বিজেপি এবং প্রধানমন্ত্রী হিসেবে রয়েছে সেই ‘চাওয়ালা’ নরেন্দ্র মোদিই।